রাত গড়িয়ে ভোর হয়, দুঃসংবাদ ছড়িয়ে পড়ে চারিদিকে। দলে দলে লোক জমা হয় ঘটনাস্থলে। ঘরে, ছাদে, মেঝেতে, উঠানে ছড়িয়ে ছিটিয়ে থাকা ২৭ টি লাশ এক জায়গাতে জড়ো করা হয়। এসময় এক হৃদয় বিদারক দৃশ্যের অবতারণা হয়। হাজার মানুষের চোখের জলের মাঝে ঘটনাস্থলের পাশেই কামান্না হাইস্কুলের মাঠের একপাশে, কুলকুল শব্দে এক মনে বয়ে যাওয়া কুমার নদের পাড়ে ৫ টি গন কবরে মোট ২৭ জন মুক্তিযোদ্ধাকে সমাহিত করা হয়। এ ২৭ জন হলেন-(১) মোমিন, (২) কাদের, (৩) শহীদুল, (৪) ছলেমান, (৫) রাজ্জাক, (৬) ওয়াহেদ, (৭) রিয়াদ, (৮) আলমগীর, (৯) মতলেব, (১০) আলী হোসেন, (১১) শরিফুল, (১২) আলীমুজ্জামান, (১৩) আনিচুর রহমান, (১৪) তাজুল, (১৫) মনিরুজ্জামান, (১৬) নাসিম, (১৭) রাজ্জাক-২, (১৮) কউসার, (১৯) সালেক, (২০) আজিজ, (২১) আকবর, (২২) সেলিম, (২৩) হোসেন, (২৪) রাশেদ, (২৫) গোলজার, (২৬) অধির ও (২৭) গৌর। ২৭ জন মুক্তিযোদ্ধার সাথে আরও যে দু’জন মারা যান তারা হলো (১) রঙ্গ বিবি ও (২) মুক্তিযোদ্ধাদের পথপ্রদর্শক ফনি ভূষণ কুন্ডু।